O‘zbekiston kurashchilari Osiyo chempionatida to‘qqizta medalni qo‘lga kiritdi

Mo‘g‘ulistondagi erkin, yunon-rum va xotin-qizlar kurashi bo‘yicha kadetlar o‘rtasida Osiyo chempionatida o‘zbekistonliklar ikki oltin, ikki kumush va beshta bronza medalni qo‘lga kiritdi. Bu haqda O‘zA xabar berdi.

Chempionatning yunon-rum kurashi bahslarida 46 kilogramm vazn toifasida Ilhomjon Bahromov qozog‘istonlik Azamat Bissengaliyev, tojikistonlik Faridun Tilloyev va hindistonlik Rajesh Rajeshni mag‘lubiyatga uchratib, Osiyo chempioni bo‘ldi.
Qamariddin Zayniddinov va Islomiddin Ne’matov kumush, Daler Rahmatov, Mirzobek Rahmatov hamda Jahongirmirzo Nurmatov bronza medalni qo‘lga kiritdi.
Erkin kurash bo‘yicha 50 kilogramm vazn toifasida Abbosbek Rahmonov mo‘g‘ulistonlik Gundsambuu Bazardari, qozog‘istonlik Maqsad Boymuhammedov va Koreya Xalq Demokratik Respublikasi vakili Xan Song Kim ustidan g‘alaba qozonib, oltin medal bilan taqdirlandi.
Yana bir erkin kurashchimiz Sanjar Masharipov shohsupaning uchinchi pog‘onasiga ko‘tarildi.
Xotin-qizlar o‘rtasida X.Norboyeva ham Osiyo chempionatini uchinchi o‘rinda yakunladi.